**Как можете да помогнете на детето си в дистанционното обучение?**

* **Интересувайте се, дали детето ви получава и разбира домашните задачи от училище.** Училището продължава, дори ако детето ви не го посещава. Уверете се, че Вие и Вашето дете сте в течение с това, какво се случва в училище, че детето получава редовно работа за вкъщи, разбира задачата и е в състояние да се справи с нея самостоятелно.
* **Общувайте с училището.** Ако чешкият език на Вашето дете не е достатъчно добър и Вие не сте в състояние да му помогнете или има друга причина, поради която детето Ви не може да изпълнява задачите, свържете се с класен ръководител и го уведомете за този факт. Не трябва да се срамувате – в същата ситуация като вас сега има и много чешки родители. Учителят със сигурност ще ви разбере и ще ви помогне.
* **Създайте подходяща среда за вашето дете за да може да се учи.** Създайте редовен режим, както по време на нормални уроци в училище. Детето трябва да става и да ляга приблизително по едно и също време, както обикновено. До обед времето трябва да бъде посветено на завършването на подготовката за училище. Не забравяйте през деня за почивката, излизане на открито или малка домакинска помощ.
* **Помогнете на детето с разпределение и изпращане на задачите.** Дори ако не можете да помогнете на детето си с изработването им, помогнете на детето да разпредели задачите си. Стига да изработи една или две задачи на ден с почивки. И след това изпратете задачите според инструкциите на учителя.
* **Чувствайте се свободни да помолите за помощ.** Нуждаете се от помощ при общуване с училището? Устният превод и преводите могат да Ви осигурят: [www.integracnicentra.cz](http://www.integracnicentra.cz) , [www.meta-ops.cz](http://www.meta-ops.cz). Ако детето Ви има нужда от помощ с домашната подготовка, свържете се с доброволци от организациите. Контакти можете да намерите на: <https://cizinci.npicr.cz/prehled-moznosti-distancniho-doucovani-zaku-s-odlisnym-materskym-jazykem/>
* **Позволете на детето да контактува с чешки език.** Дори при липса на редовни учебни занятия е необходимо детето Ви активно да поддържа контакт с чешкия език, особено ако не говорите чешки у дома. Самото изпълнение на училищните задачи не е достатъчно. Може да помогне предаването на Чешката телевизия, насочено към ученици като UčíTelka (УчиТелка) или Rádio Junior (Радио Юниор) по Чешкото радио. Можете да намерите вдъхновение на <https://cizinci.npicr.cz/tlumoceni-a-preklady/#inforod> в секцията за онлайн ресурси за обучение.
* **Учете чешки с детето си.** Покажете на детето си, че също искате да се усъвършенствате в чешкия език. Гледайте заедно чешки филми, образователни програми, слушайте аудиокниги или опитайте интерактивно онлайн обучение по езици: <https://www.cestina2.cz/>, <https://www.mluvtecesky.net> или мобилни приложения Duolinguo (Дуолинго) или Memrise (Мемрайс)
* **Наградете детето за усилието.** Много е трудно да се изпълняват училищните задължения на език, различен от майчиния. Хвалете детето си, че се бори с поставените му задачи и му покажете, че вярвате в неговите способности, подкрепете го дори в моменти на неуспех.

\*преводът на текстове на чужди езици е достъпен на: <https://cizinci.npicr.cz/tlumoceni-a-preklady/#inforod>